ตั้งแต่วันที่ 1 สิงหาคม ถึง 26 สิงหาคม 2565 นักลงทุนต่างชาติ ซื้อสุทธิไปกว่ากี่หมื่นล้านบาท
ตั้งแต่วันที่ 1 สิงหาคม ถึง 26 สิงหาคม 2565 นักลงทุนต่างชาติ ซื้อสุทธิไปกว่า 5 หมื่นล้านบาท เป็นแรงซื้อเข้ามาในหุ้นบิ๊กแคป (เช่น BH, KBANK, BANPU, PTTEP, SCB) หนุนดัชนีหุ้นไทย (SET) ขึ้นไปทำจุดสูงบริเวณ 1,650 จุด ตลาดหุ้นไทยปรับขึ้นอย่างโดดเด่น โดยมีแรงหนุนหลักจาก Fund Flow ที่ไหลเข้าต่อเนื่อง

ทั้งนี้ SET ปรับขึ้นเกือบ 9% จากจุดต่ำสุดบริเวณ 1,517 จุด ซึ่งสะท้อนความเสี่ยงเงินเฟ้อสูงที่เริ่มลดลง และรับกระแสเงินทุน (Fund Flow) ที่ไหลเข้ามาอย่างต่อเนื่องไปพอสมควรแล้ว ขณะที่ความเสี่ยงเรื่องการชะลอตัวของเศรษฐกิจโลกที่มีมากขึ้น หลังถ้อยแถลงของประธาน Fed ยังมีท่าทีหนักแน่นต่อการปรับขึ้นดอกเบี้ยแรงต่อไปเพื่อลดเงินเฟ้อ แม้จะมีต้นทุนต่อเศรษฐกิจก็ตาม คาดจะกดดันบรรยากาศลงทุนในตลาดสินทรัพย์เสี่ยงทั่วโลก รวมทั้ง SET ให้มีความผันผวนสูงและมีการปรับขึ้นได้จำกัดมากขึ้น ทำให้คาดตลาดจะเข้าสู่โหมด Risk Off หรือมีแรงขายทำกำไรในสินทรัพย์เสี่ยง หลังปรับขึ้นมาอย่างต่อเนื่อง และคาดเม็ดเงินจะเข้ามาพักในสินทรัพย์ปลอดภัยอย่างเงินดอลลาร์ไปสักระยะ จนกว่าจะมีความชัดเจนเรื่องการขึ้นดอกเบี้ยของ Fed ซึ่งติดตามประชุม Fed ครั้งถัดไปในวันที่ 20-21 กันยายน 2022 ทำให้มองแนวโน้ม SET โดยเฉพาะในครึ่งแรกของเดือนกันยายน 2565 มีโอกาสปรับตัวลงเพื่อพักฐาน
ข่าวเศรษฐกิจและการเงิน,ตลาดการเงิน & ผลิตภัณฑ์และบริการทางการเงิน,การวิเคราะห์ทางการเงิน & เศรษฐศาสตร์การเงิน